OpenLLM-France/wikimedia huggingface dataset:
# Instruccions de Xuruppak

Els Ensenyaments de Xuruppak són un text de saviesa sumeri, un gènere de literatura molt comú a l'antic Pròxim Orient, que servia per a ensenyar conductes pietoses, inculcar virtuts i mantenir els valors de la comunitat. El text situa el lector en l'antiguitat de les idees mitjançant els íncipits: "En aquells dies, en aquells temps molt remots, en aquelles nits, en aquelles nits llunyanes, en aquells anys, en aquells anys molt allunyats". Els preceptes són atribuïts al rei Xuruppak, fill d'Ubara-Tutu, últim rei de Sumèria abans del diluvi universal. Els Ensenyaments de Xuruppak contenen preceptes que posteriorment s'inclourien als deu manaments.
Els ensenyaments consisteixen en admonicions dirigides al seu fill Ziusudra, més conegut pel seu nom accadi d'Utnapixtim, el Noè babilònic. El nom Xuruppak, d'altra banda una de les cinc ciutats antediluvianes en la tradició sumèria, apareix en una tauleta cuneïforme de la llista de reis sumeris, en el qual s'interpola com una generació addicional entre Ubar-Tutu i Ziusudra, que en totes les altres referències són pare i fill; Lambert informa que s'ha suggerit que l'intrús podria haver sorgit mitjançant un epítet del pare (l'home de Xuruppak) que hauria estat pres erròniament per un nom propi.
La tauleta d'Abu Salabikh, de la meitat del III mil·lenni aC, n'és la còpia més antiga que existeix, però les còpies múltiples d'escola demostren que aquesta continua sent una obra venerada del cànon literari sumeri/accadi.
Els consells de les tres llistes unides són concisos, i ocupen d'una a tres línies de l'escriptura cuneïforme. Alguns consells són purament pràctics: No has de col·locar un camp en un camí; ...No has de fer un pou al teu camp: la gent hi causarà danys per tu. (línies 15-18). Els preceptes morals són seguits pels resultats negatius pràctics de la transgressió d'aquests: no has de jugar amb una jove dona casada: les calúmnies podrien ser greus (línies 32-34). L'opinió de la comunitat i la possibilitat de la calúmnia (línia 35) tenen un paper important: el dictamen d'un valor del "pati" (línia 62) o la menys valorada opinió del mercat, en què els insults i la parla estúpida reben l'atenció de la terra. (línia 142).

## Referències

* ↑ The Schoyen Collection website notes, d'una tauleta neo-sumèrian de ca. 1900–1700 aC: línia 50: No juris en fals pel nom del Senyor (3r manament); línia 28: No mataràs (6è manament); línies 33–34: No cometis adulteri (7è manament); línies 28–31: No robaràs (8è manament); i línia 36: No mentiràs (9è manament).
* ↑ Beaulieu, Paul-Alain; Clifford, Richard J. Wisdom Literature in Mesopotamia and Israel (en anglès). Society of Biblical Literature, 2007, p. 4. ISBN 1589832191.
* ↑ Black, Jeremy. The literature of ancient Sumer (en anglès). Oxford University Press, 2006, p. 287-291. ISBN 0199296332.
# Interacció

«Interacció» té aquests significats:
* Interacció persona-ordinador
* Interacció o interactivitat, procés que estableix un usuari amb un dispositiu, sistema o objecte determinat
* Astronomia: Interacció de galàxies, pertorbació mútua entre galàxies per acció de la gravetat
* Biologia:
** Interaccions proteïna-proteïna
** Interacció biològica dels éssers vius entre si o amb el seu medi ambient
* Farmàcia: Interacció farmacològica, modificació de l'efecte d'un fàrmac per l'acció d'un altre
* Física:
** Interaccions fonamentals, mecanisme mitjançant el qual les partícules elementals interaccionen entre si
*** Interacció gravitatòria
*** Interacció electromagnètica, força que exerceix el camp electromagnètic sobre partícules carregades elèctricament
*** Interacció nuclear forta
*** Interacció nuclear feble
** Interacció electrofeble, teoria que unifica la interacció feble i l'electromagnetisme
** Interacció de configuracions, mètode per resoldre l'equació de Schrödinger no relativista
** Interacció electroestàtica
** Interacció ferromagnètica
* Química:
** Interacció de van der Waals, força entre molècules o les seves parts
** Interacció agòstica d'un metall de transició amb un enllaç CH
** Interacció ió-dipol
** Interacció dipol-dipol, atracció entre l'extrem positiu d'una molècula polar i el negatiu d'una altra
* Sociologia:
** Interacció social, influència que rep tot individu en societat
** Interacció o interaccionisme simbòlic, un dels corrents de pensament microsociològic
** Interacció cultural, concepte històric sobre els canvis socioeconòmics
# Hèctor eqüestre

Hèctor eqüestre és una escultura d'un personatge muntat a cavall, que segons diu la inscripció en llatí de la mateixa peça, és dedicada al valor d'Hèctor, fill de Príam, heroi de la Ilíada. L'escultura està a la col·lecció del Museu Arqueològic Nacional d'Espanya a Madrid amb el número d'inventari 52173.

## Història

L'escultor italià Antonio Averlino, conegut com El Filarete, va realitzar nombrosos encàrrecs per a personatges importants de la seva època a les ciutats de Roma, Florència i Milà, a on els bronzes petits, a imatge de l'Antiguitat, constituïen una forma de col·lecció entre l'aristocràcia i la jerarquia eclesiàstica. Es creu que en aquesta petita escultura de bronze, realitzada a Milà el 1456, l'autor va recrear un retrat idíl·lic del seu mecenes Francesco Sforza, els emblemes heràldics del qual coincidien amb els que va mostrar Hèctor a la seva lluita contra Hèrcules.

## Descripción

L'escultura mostra un genet -jove guerrer-, triomfant en el retorn del camp de batalla. Es troba vestit amb armadura pròpia del renaixement, i porta gravat a l'escut un lleó i a la sella de muntar un drac llançant llames. Aquests motius heràldics així com les escenes de la peanya es relacionen amb un poema del segle xii «La cançó d'Hèrculesi Hèctor». A les escenes representades a la peanya de l'escultura es troba Hèrcules llançat del seu cavall per Hèctor en un duel a llances, està decorada amb putti adorns vegetals i bucranis. Existeix una inscripció en llatí proclamant aquesta victòria :
| « | HECTOR-HIC-EST-PRIAMI-TRO-M-FROTISSIMVS-HEROS ET DANAIS TERROR-PRIMVS-QUO CONCIDIT HERCLES-DARDANIAE-LVCEM. A la base hi ha la signatura de l'autor: OPVS ANTONII/1456 | » |

## Referències

* 1 2 3 «Ficha completa. Héctor equestre» (en castellà). CERES Museu Arqueológico Nacional. [Consulta: 11 gener 2016].
* ↑ Barriuso, Inmacculada. «Pieza del Mes. Estatua de Héctor Ecuestre: del héroe clásico al caballero renacentista» (PDF) (en castellà). Museo Arqueológico Nacional, 01-04-2004. Arxivat de l'original el 2019-03-03. [Consulta: 14 gener 2016].
# Igualtat Animal

Igualtat Animal és una organització no lucrativa de caràcter internacional que qüestiona l'especisme, la utilització que es fa dels animals així com l'estatus de propietat que tenen. L'organització està actualment present en Espanya, Perú, Veneçuela i Colòmbia. Les seves activitats se centren en les ciutats de Madrid i Barcelona.
Aquesta organització realitza actes en el carrer per a promoure el respecte als animals. Així mateix han dut a terme diverses accions amb una certa repercussió mediàtica, com un encadenament a un escorxador, un rescat obert de sis porcs i una investigació sobre els escorxadors d'Espanya. També s'han despenjat d'un Brau d'Osborne i de la plaça de toros de Las Ventas. El juny de 2008 van realitzar dues accions conjuntes en la plaça de toros La Monumental de Barcelona: mentre dos activistes es despenjaven de la façana, quatre més saltaven a l'arena després que morís un dels toros. Segons els responsables de l'organització, els activistes que van saltar a l'arena van ser agredits per públic i treballadors de la plaça de toros. Al juliol de 2008 Igualtat Animal va presentar una investigació en la qual diversos activistes van entrar en una granja de l'empresa Campofrío, recollint setze cadàvers de porcs que posteriorment van ser duts a l'oficina de dita empresa.
El 21 de gener de 2009, Telecinco va retransmetre en el programa "Diario de" imatges de l'assalt a l'arena realitzat per Igualtat Animal al rodó de Saragossa i la seva entrada en una nau industrial amb 40.000 gallines per a denunciar la seva situació així com els moments previs a aquestes accions.

## Referències

* ↑ Jutgen quatre activistes antitaurins que van envair la plaça Monumental de Barcelona 04/09/2008 Europa Press
* ↑ Javier Moreno: "No somos los propietarios de los animales" Arxivat 2011-07-18 a Wayback Machine. 28/10/2008 El Periódico de Aragón (castellà)
* ↑ Actividades Igualdad Animal (castellà)
* ↑ La Policía obliga a unos vegetarianos a desencadenarse del matadero de Móstoles 19/04/09 20 minutos (castellà)
* ↑ Ocho activistas se enjaulan en la Puerta del Sol para protestar por el maltrato a los animales El Mundo (castellà)
* ↑ Igualdad Animal denuncia torturas en los mataderos 27/02/2008 Público (castellà)
* ↑ Protesta antitaurina ante un toro de Osborne 27/04/2008 Madrid Diario (castellà)
* ↑ Activistas de Igualdad Animal intentan boicotear la Feria de San Isidro descolgándose por la fachada de Las Ventas 16/05/2008 Europa Press (castellà)
* ↑ Protesta antitaurina a la Monumental 15/06/2008 Avui
* ↑ Se descuelgan del tejado de la Monumental para boicotear una corrida de toros 15/06/2008 20 minutos (castellà)
* ↑ Llevan quince cerdos muertos a Campofrío contra el maltrato en sus granjas 15/07/2008 20 minutos (castellà)
* ↑ Desobediencia civil Arxivat 2009-01-23 a Wayback Machine. 18/01/09 Diario de - Telecinco (castellà)

## Enllaços externs

* Igualdad Animal (castellà)
* Animal Equality (anglès)
# Invisible Cinema

L'Invisible Cinema és una sala de cinema experimental dissenyada pel cineasta, arquitecte i músic austríac Peter Kubelka l'any 1970. Va ser el primer lloc d'exposició de l'Anthology Film Archive de Nova York. Un auditori completament negre d'aproximadament 90 seients on els espectadors visualitzaven la projecció de manera individual, separats per files i seients amb parets altes i una petita part superior semblant a una caputxa. Aquest espai avanguardista on els usuaris havien de seguir una sèrie de normes de comportament va existir només durant quatre anys a Austria, però la tecnologia d’aquest auditori ha estat utilitzada posteriorment.

## Concepció

El terme invisible és aplicat pel mateix Peter Kubelka per la senzillesa de l'arquitectura i disseny de la sala que té com a intenció no desviar l'atenció de l'espectador. Dins l'auditori, la pantalla és l'únic estímul de l'usuari, ni tan sols existeix cortina davant la pantalla, qualsevol element relacionat amb el teatre és eliminat.
La funció del cinema és que el missatge filmat pel cineasta arribi a l'espectador amb la mínima quantitat d’elements perduda. Per aquest motiu, tots els elements són negres: els seients, les parets, la catifa que cobreix el terra i fins i tot, les portes. L'aïllament entre els diferents usuaris no només és visual, també és acústic, impossibilitant la interacció i distracció entre ells. L'única font de so és la de la pantalla individual.

## Experiència

Es facilita la completa concentració gràcies a l'aïllament i la foscor, però tot i la individualització dels usuaris, es podia sentir la presència d'altres persones. Les persones que formen part de l'exclusiu grup que van ser espectadors de l’Invisible Cinema determinen l'experiència com a immersiva. A més, el cinema comptava amb una sèrie de normes com no accedir a la sala un cop començada la pel·lícula o mantenir el silenci durant tota la projecció. La manca de relació verbal mitjançant el silenci no implica l'absoluta absència de comunicació, la sensació de dues persones sentint i experimentant el mateix alhora, es pot considerar comunicació en si mateixa. L'experiència per tant era una projecció comuna però amb la peculiaritat de dividir els individus per aconseguir un grau d'atenció encara més elevat.
Descrit per Peter Kubelka com una "màquina visual", l’Invisible Cinema aparentment va provocar sensacions de flotació, somnolència i forta absorció entre els seus espectadors, però també va donar un pes inesperat a la col·lectivitat del públic.

## Referències

* Hanich, J. (2016). The Invisible Cinema. In G. Fossati, & A. van den Oever (Eds.), Exposing the Film Apparatus: The Film Archive as Research Laboratory (pp. 344-353). Amsterdam University Press. [Consulta: 12 de novembre 2021].
* de Lucas, Gonzalo (2018). Xcèntric Cinema. Conversaciones sobre el proceso creativo y la visión fílmica (pp. 1-312). Edició CCCB & Terranova. [Consulta: 14 de novembre 2021].
# Indian Hills (Nevada)

Indian Hills és una concentració de població designada pel cens dels Estats Units a l'estat de Nevada. Segons el cens del 2000 tenia 4.407 habitants.

## Demografia

Segons el cens del 2000, Indian Hills tenia 4.407 habitants, 1.661 habitatges, i 1.297 famílies La densitat de població era de 173,55 habitants per km².
Dels 1.661 habitatges en un 36,7% hi vivien nens de menys de 18 anys, en un 62,6% hi vivien parelles casades, en un 11,2% dones solteres, i en un 21,9% no eren unitats familiars. En el 15,9% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,8% tenia menys de 18 anys, un 6,2% entre 18 i 24, un 28,6% entre 25 i 44, un 25,6% de 45 a 64 i un 12,8% 65 anys o més.
L'edat mediana era de 38,5 anys. Per cada 100 dones hi havia 97,27 homes. Per cada 100 dones de 18 o més anys hi havia 95,87 homes.
La renda mediana per habitatge era de 56.109 $ i la renda mediana per família de 58.162 $. Els homes tenien una renda mediana de 42.159 $ mentre que les dones 28.885 $. La renda per capita de la població era de 23.027 $. Aproximadament el 5,9% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Indian Hills». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-Indian Hills». American Fact Finder. Oficina del Cens dels Estats Units, 15-09-2010.
# Indian Point

Indian Point és una població dels Estats Units a l'estat de Missouri. Segons el cens del 2000 tenia 588 habitants.

## Demografia

Segons el cens del 2000, Indian Point tenia 588 habitants, 253 habitatges, i 193 famílies. La densitat de població era de 81,4 habitants per km².
Dels 253 habitatges en un 20,9% hi vivien nens de menys de 18 anys, en un 64,8% hi vivien parelles casades, en un 9,1% dones solteres, i en un 23,7% no eren unitats familiars. En el 18,6% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,61.
Per edats la població es repartia de la següent manera: un 17,2% tenia menys de 18 anys, un 8,8% entre 18 i 24, un 23,6% entre 25 i 44, un 32,7% de 45 a 60 i un 17,7% 65 anys o més.
L'edat mediana era de 45 anys. Per cada 100 dones de 18 o més anys hi havia 86,6 homes.
La renda mediana per habitatge era de 37.727 $ i la renda mediana per família de 42.250 $. Els homes tenien una renda mediana de 31.429 $ mentre que les dones 20.156 $. La renda per capita de la població era de 18.987 $. Entorn del 2,2% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Indian Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Indian Point». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Ioniki

Ioniki (en rus: Ионики) és un poble de l'óblast de Pskov, a Rússia, segons el cens del 2010 tenia 7 habitants. Pertany al districte de Krasnogorodsk.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Garda Panteri

Garda Panteri, també coneguda com Specijalna Brigada Garda Panteri (en Serbi: Специјална бригада Гарда Пантери), va ser una unitat d'elit de l'Exèrcit de la República Srpska durant la Guerra de Bòsnia. Va ser fundada el 2 de maig de 1992 amb el nom inicial de la Guàrdia Nacional Sèrbia de la Regió Autònoma Sèrbia (SAO) de Semberija i Majevica (Српска национална гарда САО Семберија и Мацаја Sr. Garda Panteri) en honor a l'anterior comandant caigut Branko "Panter" Pantelić, per Ljubiša "Mauzer" Savić i membres del Fons de Solidaritat Sèrbia. Va lluitar a Bòsnia i Hercegovina (1992–1996) durant les guerres de Iugoslàvia.

## Referències

* ↑ Srpska, RTRS, Radio Тelevizija Republike Srpske, Radio Television of Republic of. «ОБИЉЕЖЕНО 20 ГОДИНА ГАРДЕ "ПАНТЕРИ"».
# Isidre Lleys i Pagès

Isidre Lleys i Pagès (Figueres, 1837 – 5 de febrer del 1922) va ser sacerdot i músic.
Era nebot del músic i compositor Jaume-Joan Lleys, mestre de capella de l'església parroquial de Castelló d'Empúries, que en morir el 1853 li llegà els seus papers de música i un piano. Aquest oncle seu i l'organista Bernat Papell donaren a Isidre Lleys la seva formació musical. El 1855, en morir Antoni Bonet, organista de l'església parroquial de Sant Pere de Figueres, s'oferí per substituir-lo i fou acceptat. Quatre anys més tard s'ordenà sacerdot. Es presentà a les oposicions per a organista de Santa Maria del Mar de Barcelona i, encara que les guanyà, renuncià a la plaça per quedar-se a la seva ciutat natal. Continuà tocant l'orgue de la parròquia de Figueres la resta de la seva vida, i admirà els oients amb les seves grans qualitats (hom l'ha adjectivat "genial") com a instrumentista i improvisador. Entre altres obres compongué un Ave verum Corpus per a gran orquestra.
Donà lliçons de música a fills de la societat benestant figuerenca. Entre els deixebles que formà tingué els músics empordanesos Albert Cotó, Antoni Juncà i Josep Maria Cervera (a qui ensenyà piano i orgue).
En morir mossèn Lleys s'extingí el Benefici de Sant Llorenç i Pere, o de l'orgue, una subvenció anual que des del 1601 l'ajuntament concedia per al manteniment de l'organista parroquial. A Isidre Lleys el succeí en el càrrec d'organista Josep Maria Albert que també era sacerdot.

## Notes

* ↑ «COL·LECCIÓ ISAAC ALBÉNIZ». Arxivat de l'original el 2010-03-31. [Consulta: 9 març 2009].
* ↑ Josep Maria Albert i Arnau (Cistella, 1897 - Figueres, 1987) va ser sacerdot i músic. Estudià amb el pianista gironí Francesc Casellas i Castellet). Formà musicalment diverses generacions de figuerencs, i al 1978 fou nomenat Fill Adoptiu de la ciutat

## Enllaços externs

* El benefici de l'orgue de la parròquia de Sant Pere de Figueres (1601-1922), article de Josep Maria Bernils i Mach a Annals Empordanesos
# Giroscopi de control de moment

Un giroscopi de control de moviment, de l'anglès Control Moment gyroscope, (CMG) és un dispositiu de control d'actitud generalment usat en sistemes de control d'actitud de satèl·lits. Els CMGs controlen l'orientació de la nau espacial. Un CMG consisteix en un rotor giratori i un o més cardans motoritzats que bascula el moment angular del rotor. Com el rotor s'inclina, el canvi del moment angular causa un moment de força giroscòpic que fa girar la nau espacial.

## Estació Espacial Internacional

La ISS empra un total de quatre CMGs com dispositius primaris d'actuació durant el mode d'operació normal. L'objectiu del sistema de control de vol CMG és mantenir l'estació espacial a una actitud relativament estable a la superfície de la Terra. A més, busca un (TEA) Torque Equilibrium Attitude, en el qual la contribució combinada del moment de força del gradient gravitacional, arrossegament atmosfèric, pressió solar, i interaccions geomagnètiques queden minimitzades. A la presència d'aquestes contínues pertorbacions de l'entorn els CMGs absorbeixen el moment en un intent de mantenir l'estació espacial en una actitud desitjada. Eventualment, els CMGs es poden saturar (absorbint el moment fins al punt que no poden absorbir més), provocant la pèrdua d'efectivitat de la sèrie de CMG per al control. Algun tipus d'esquema de moment magnètic (MMS) és necessari per permetre que els CMGs mantinguin una actitud desitjada i alhora prevenir la saturació del CMG. Com els CMGs són dispositius d'intercanvi de moment, els parells de control extern s'han d'usar per buidar els CMGs, és a dir, tornar el moment a un valor nominal. Alguns mètodes per descarregar el moment del CMG inclouen l'ús de parells magnètics, empentes a reacció, i el moment de gradient gravitacional. Per l'estació espacial, es prefereix el mètode de moment de gradient gravitacional perquè no requereix consumibles ni instruments externs i perquè el moment de gradient gravitacional a la ISS pot ser molt alt.

## Referències

* ↑ A. Pothiawala, MA Dahleh. «"Hoo OPTIMAL CONTROL FOR THE ATTITUDE CONTROL AND MOMENTUM MANAGEMENT OF THE SPACE STATION"». MIT, Cambridge, MA 02139,.
# J Records

J Records és el nom d'una companyia discogràfica, que és part de la companyia musical Sony BMG.
Va ser fundada l'any 2000 pel músic veterà Clive Davis, després de la seva sortida de la companyia disquera Arista Records. Durant els primers cinc anys d'operació del segell els seus discos van ser distribuïts per BMG, però conservant sempre la seva categoria de companyia independent.
L'any 2002, BMG va obtenir la majoria de les operacions del segell i va canviar la seva companyia d'operació a RCA, on el mateix Davis va ser nomenat president. L'agost de 2005 les operacions de la discogràfica es van fusionar amb les d'Arista.

## Artistes del Segell

* Alicia Keys
* Barry Manilow
* Carrie Underwood
* Cassidy
* Clyph
* Fantasia
* Flyleaf
* Gavin DeGraw
* Jamie Foxx
* Luke & Q
* Luther Vandross
* Lyric
* Mario Vazquez
* Maroon 5
* Paula DeAnda
* Pearl Jam
* Rhymefest
* Rico Love
* Rod Stewart
* Ruben Studdard
* Say Anything
* Silvertide
* Smitty
* Taylor Hicks

## Enllaços externs

* web de J Records Arxivat 2007-09-22 a Wayback Machine. (anglès)
# Ingerophrynus celebensis

Ingerophrynus celebensis és una espècie d'amfibi que viu a Indonèsia.

## Referències

* Iskandar, D. & Mumpuni 2004. Bufo celebensis. Llista Vermella d'Espècies Amenaçades de la UICN 2006. Consulta: 10 d'abril del 2008.
* Frost, Darrel et. al. «The Amphibian Tree of Life». Bulletin of the American Museum of Natural History, 297, 2006, pàg. 365.
# Ingerana reticulata

Ingerana reticulata és una espècie de granota que viu a la Xina i, possiblement també, a l'Índia.

## Referències

* Liang, F. & Lau, M.W.N. 2004. Ingerana reticulata. Llista Vermella d'Espècies Amenaçades de la UICN 2006. Consulta: 17 d'abril del 2008.
# Ingerana tasanae

Ingerana tasanae és una espècie de granota que viu a Tailàndia i, possiblement també, a Myanmar.
Està amenaçada d'extinció per la pèrdua del seu hàbitat natural.

## Referències

* Chuaynkern, Y., Khonsue, W. & Eamkamon, T. 2004. Ingerana tasanae. Llista Vermella d'Espècies Amenaçades de la UICN 2006. Consulta: 17 d'abril del 2008.